মঙ্গলে টাকা-পয়সার লেনদেন নয়, সতর্ক করছে আজকের রাশিফল

ওয়েব ডেস্ক: মেষ: দিনটি নতুন সম্পর্কের সম্ভাবনা নিয়ে হাজির (Astrology)। সুখবর মিললেও মনে রাখুন—জীবন শুধু আনন্দে ভরা নয়। স্পষ্ট কথা আজকেই বেশি ফল দেবে (Rashifal)। কর্মক্ষেত্রে অতিরিক্ত শক্তি ব্যয় করতে হতে পারে (Horoscope Today)।

বৃষ: বিরক্ত মেজাজে শুরু হলেও দিনের শেষে পরিস্থিতি পাল্টাবে। কর্মব্যস্ততার পরে একটু বিনোদনের ইচ্ছে বাড়বে। আজ জীবনকে যৌক্তিক দৃষ্টিভঙ্গিতে দেখবেন।

মিথুন: কারও কাছে প্রস্তাব বা আবেগ প্রকাশ করলে ইতিবাচক সাড়া পাওয়া যেতে পারে। সততা আপনাকে আরও গ্রহণযোগ্য করে তুলবে।

কর্কট: অন্যকে সাহায্য করার মানসিকতা দিনটিকে আনন্দময় করবে। প্রিয়জনের উপস্থিতি সৌভাগ্যের ইঙ্গিতও দিচ্ছে।

আরও পড়ুন: দেবগুরু বৃহস্পতির আশীর্বাদে এই তিন রাশির জীবনে বড় পরিবর্তন

সিংহ: আর্থিক দিক সামলে চলা জরুরি, নইলে খরচ বাড়তে পারে। বিলাসিতার প্রতি আকর্ষণ বাড়বে, তবে জাঁক দেখানো থেকে বিরত থাকা ভালো। পেশাগত উন্নতি প্রেমের চেয়ে বেশি গুরুত্ব পাবে।

কন্যা: যুক্তি ও আবেগ—দুই দিকেই দোলাচল চলবে। কঠিন সমস্যার সমাধান মিলবে ঠিকই, তবে তাতে শক্তিক্ষয় হবে।

তুলা: ব্যবসায়ীদের জন্য শুভ দিন। কাজ-পরিবারের ভারসাম্য বজায় রাখা জরুরি। অর্থনৈতিক সিদ্ধান্তে সংযমী থাকবেন। সন্ধ্যায় প্রিয়জনের সমর্থনে মন ভালো হবে।

বৃশ্চিক: হঠাৎ খরচ বাড়তে পারে—বিশেষত পরিবার-বন্ধুদের জন্য। আজ কোনও আর্থিক লেনদেন নিরাপদ নয় বলে সতর্ক করছে রাশিফল। প্রেমে সমালোচনা সম্পর্ককে জটিল করতে পারে।

ধনু: কাজের চাপ বাড়বে। ব্যবসায় মুনাফার সম্ভাবনা রয়েছে। সহকর্মীদের সহায়তায় দাপ্তরিক কাজ সহজ হবে। দীর্ঘদিনের কোনও সিদ্ধান্ত আজ এগোতে পারে।

মকর: স্মৃতিকাতর মুহূর্তের পাশাপাশি পুরনো বন্ধুদের সঙ্গে যোগাযোগের ইচ্ছে বাড়বে। পেশাগত উন্নতির জন্য অর্থ বিনিয়োগের পরামর্শ। কর্মক্ষেত্রে নতুন কিছু শেখার সুযোগ মিলতে পারে।

কুম্ভ: অপ্রকাশ্যে চলা কাজের ফলাফল প্রকাশিত হবে। সাহস ও ধৈর্যের জোরে চ্যালেঞ্জ সামলাতে পারবেন। ফিন্যান্স ও শেয়ার বাজারের সঙ্গে যুক্তদের জন্য শুভ দিন।

মীন: জমে থাকা অফিসের কাজ ধরা দেবে। পরিশ্রম ও সাহায্যে সমাধান মিলবে। প্রেমজ জীবন শান্তিপূর্ণ। আর্থিক দিক সাময়িকভাবে মন খারাপ করতে পারে।

ডিসক্লেমার : কোনও রাশির জাতক বা জাতিকার ভাগ্যে কী রয়েছে সেই সংক্রান্ত কোনও মতামত কলকাতা টিভি অনলাইনের নেই। কলকাতা টিভি অনলাইন জ্যোতিষ সম্পর্কিত কোনও সম্পাদকীয় / সম্পাদক-নিয়ন্ত্রিত তথ্য, পরামর্শ প্রদান করে না। প্রদত্ত পরামর্শ ও তথ্য প্রয়োগের আগে সংশ্লিষ্ট বিশেষজ্ঞের পরামর্শ নিন।